XXXII Memoria Fr. de Wendt. 



nandis Goldfussium nostrum , Academiae Adiunctum et Secreta — 

 rium, assiduum habuit adiutorem. Desiderio denique impulsus, post 

 sat longum intervallum novum volumen Actorum huius Academiae in 

 lucem edendi, in parando hoc iam senex grandaevus multum occupatus 

 est ? opusque praelo subditum (Novorum Actorum A. N. C. VoL X.), 

 cuius editor ipse in praefatione laudatus est, ad finem perduxisset, nisi 

 inter ipsum impressionis progressum mors bonum virum abripuisset. Cu- 

 raverunt vero, qui nunc Academiae moderatur, Praeses, atque Losch- 

 gius, Director Ephemeridum rite constitutus , et Secretarius modo 

 laudatus, ut volumen illud sine ulla mora absolveretur. 



Anno 1814 Wendtio novus honor nominisque splendor collatus est 

 a Rege Bavariae Potent. eo, quod Ordinis Coronae Bavariae 

 civilis Eques nominaretur, quo simul Nobilitatis praerogativa com- 

 petit tam filio, Ernesto, Consiliario aulico intimo, in Universitate 

 Erlangensi nunc Iuris scientiae Professori ordinario , quam filiae, 

 Agnes, viro generos. de Schmidt, Centurioni in exercitu Austriaco ,. 

 nuptae. 



Post transaetam sic longam et aeque actuosam ac honorificam vitam, 

 inter humanitatis et munerum operas, permultis utilissimas, corporis 

 robore sanitatisque vigore fruens , ad extremos usque annos parum la- 

 bante , pervenit tandem Noster ad metam , quam bonus quisque bono 

 animo et laeta clarioris lucis spe attingere non reformidat. Animo since- 

 rus, ad opem ferendam semper paratus, fidelis amicorum amicus, prudens 

 ad consilia collega , elegantioris et cultioris vitae et consuetudinis amans y 

 et ips'e olim artium et societatum elegantiorum in domo sua nutritor, 

 fere ad ultimum usque vitae annum eadem , qua suevit, serenitate nego- 

 tiis , tam clinicis, (ultimis saltem annis intra domum suam , ) quam aca- 

 demicis vacavit. Senii tandem oneribus et marasmo paralytico confectus , 

 repetitisque insultibus apoplecticis succumbens , placide et sereno vultu 

 animam efflavit d. 2. Maii a. 1818, fere octogenarius , omnibus piam 

 sui memoriam relinquens. 



